stanford-oval/wikipedia huggingface dataset:
סוזן פוליס-שוץ
במאית ומפיקת סרטי תעודה

שוץ היא המפיקה והבמאית של הסרט התיעודי "Anyone and Everyone" ("מישהו וכולם"). מה שהביא את שוץ להפקת הסרט הוא יציאתו של בנה ג'ראד מהארון. הסרט הציג את סיפורי היציאה של בנים ובנות להט"בים והוריהם והוקרן בבכורה בטלוויזיה הציבורית של KPBS בסן דייגו, קליפורניה באוגוסט 2007, לפני שתוכנן לעלות למספר תחנות טלוויזיה ציבוריות אחרות בארצות הברית.
סוזן פוליס שוץ זכתה בפרס כריסטופר לשנת 2018 בקטגוריית טלוויזיה וכבלים על הסרט התיעודי שלה "The Homeless Chorus Speaks" ("המקהלה חסרת הבית מדברת") הסרט הוא תיעודי מרתק המתאר באופן יצירתי נושא חברתי חשוב ועכשווי: אנשים החיים ללא תמיכה ומקלט. באמצעות מקהלה קהילתית ייחודית (קולות מקהלת עירנו). זהו אמצעי עבור היוצרת האקטיביסטית שוץ, לספר את סיפורי האנשים הסובלים מחוסר בקורת גג ראויה, הסרט - כמו כל סרטי התיעוד של סוזן פוליס שוץ - מציג למעשה נקודת אנושית על בעיה מכריעה והופך אותה נגישה עבור הצופה שאינו יכול שלא להזדהות עם התופעה.
בסרטה האחרון, "Love Wins Over Hate" ("אהבה מנצחת שנאה"), אשר יצא לאקרנים בשנת 2020, חושפת סוזן את מקורות השנאה ומורכבותה. היא עושה זאת באמצעות סיפור נוקב הבוער בעת האחרונה יותר מתמיד עם עליית תנועת המחאה black lives matter. בסדרת ראיונות מהורהרים עם לבנים שהיו בעלי תפיסת עליונות גזעית והשקפות קיצוניות, בוחנת סוזן כיצד אנשים אלה, שהתמלאו בשנאה, בקנאות ובזעם מסוגלים להשתנות. הם מוצאים אהבה וחמלה עם הערכה גדולה יותר לכל האנושות, ללא קשר לגזע, אמונה או נטייה מינית, ומלמדים אחרים כיצד לאהוב ולא לשנוא.
לקריאה נוספת

סוזן פוליס-שוץ ביוגרפיה, אתר IMDb
הסרט Anyone and Everyone אתר IMDb
ספריה של סוזן פוליס-שוץ באתר סימניה
אתר הוצאת Blue Mountain Arts
הערות שוליים

↑  Susan Polis Schutz ’66, Rider University, ‏spring-2015
↑  Biography of Susan Polis Schutz and the Story behind the film: Anyone and Everyone"., Anyone and Everyone, ‏2020-09-11
↑  Michael Winerip, From Roving to Riches, a 44-Year Journey Together, New York Times, ‏26/7/2013
↑  Susan Polis Schutz, The Homeless Chorus Speaks - Full Documentary, youtube, ‏8 בינו׳ 2019
↑  Susan Polis Schutz - Biography, IMDB, ‏6/6/2021
נצח ישראל (ספר)

| --- | --- |

 מידע כללי
 מאת:  מהר"ל מפראג 
 הוצאה
 תאריך הוצאה:  1599 
 
נצח ישראל הוא ספר שכתב המהר"ל מפראג, שהודפס לראשונה בחייו בשנת ה'שנ"ט (1599), העוסק בגלות ישראל, ובגאולתו העתידה.
שם הספר

בספר שמואל מובא הביטוי ”וְגַם נֵצַח יִשְׂרָאֵל לֹא יְשַׁקֵּר וְלֹא יִנָּחֵם כִּי לֹא אָדָם הוּא לְהִנָּחֵם” ככינוי לקב"ה שהוא ניצחונם של ישראל. עם זאת, המהר"ל משלב בין המשמעות של נ.צ.ח כניצחון, לבין נ.צ.ח כנצחיות. הוא מתבסס על הגמרא שדורשת את המילה נצח שבפסוק ”לְךָ יְיָ הַגְּדֻלָּה וְהַגְּבוּרָה וְהַתִּפְאֶרֶת וְהַנֵּצַח וְהַהוֹד כִּי כֹל בַּשָּׁמַיִם וּבָאָרֶץ לְךָ יְיָ הַמַּמְלָכָה וְהַמִּתְנַשֵּׂא לְכֹל לְרֹאשׁ” על מפלתה של אדום באחרית הימים, ומשלב את שם הספר בין ניצחון ישראל לנצחיות ישראל שהובטחה על ידי הקב"ה.
מבנה הספר

בספר זה מבין כתביו דן המהר"ל בהיסטוריוסופיה של עם ישראל, ובמיוחד בענייני הגלות והגאולה. הספר שמורכב מ-63 פרקים, דן בשאלות רבות הנוגעות לקיומו של עם ישראל.
הספר מחולק לשנים: חלקו הראשון עוסק בביאור הגלות, עניינה ותכליתה. וכן הסברת מהותו וייעודו של עם ישראל בעולם, והקשר שבינו לבין אלוהים.
חלקו השני עוסק בגאולה העתידה, 
התהליכים הנצרכים בכדי להביא גאולה לישראל, בחינת דמותו של המשיח, וביאתו ובחינת מהותם של תקופות שונות, בתורת הגאולה היהודית, כמו עקבתא דמשיחא, ימות המשיח, ועולם הבא.
בחירת עם ישראל

אחד התכנים המרכזיים בספר הוא שבחירת עם ישראל אינה תלויה בזכויות, אלא היא יצירה אלוקית של עם מיוחד לה'. מסיבה זו לא מוזכרות זכויותיו של אברהם אבינו בתורה לפני שה' פונה אליו ומצווה אותו ללכת אל ארץ ישראל: ”באברהם לא היה בחירה פרטית, רק באומה הישראלית, שהם זרעו. שהרי כתיב באותה בחירה  ואעשה אותך לגוי גדול, וזה בחירה כללית, ובחירה כמו זאת אין תולה במעשה כלל ולא בחטא.”
מהדורות > פירושים

אור חדש - עם פירושים והערות מהרב יהושע דוד הרטמן, שני כרכים, מכון ירושלים, תשנ"ז.
מהדורות > דפוסים

יהודה ליוואי בן בצלאל, נצח ישראל, לובלין, תרפ"ז-1927, באתר היברובוקס
יהודה ליוואי בן בצלאל, נצח ישראל, ירושלים, תשכ"ד- 1964, באתר היברובוקס
נצח ישראל, ספרי מהר"ל, המכון להוצאת ספרי המהר"ל - הוצאת תפארת, תשע"ה-2015
הערות שוליים

↑  שער הדפוס הראשון- ששון ושמחה
↑  ספר שמואל א', פרק ט"ו, פסוק כ"ט
↑  תלמוד בבלי, מסכת ברכות, דף נ"ח, עמוד ב'
↑  ספר דברי הימים א', פרק כ"ט, פסוק י"א
↑  נצח ישראל פרק יא
↑  ספר בראשית, פרק י"ב, פסוק ב'
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
נורידג'ווק

נורידג'ווק (אנגלית: Norridgewock) היה כפר אינדיאני וגם של אנשי אבנאקי ("אנשי השחר") ילידי "העמים הראשונים" באמריקה, שבט מזרח אלגונקיאני בארצות הברית ובקנדה. הצרפתים תושבי "צרפת החדשה" קראו לכפר קנבק. השבט כבש שטח בתוך מדינת מיין. בתקופות הקולוניאליות היה אזור זה שנוי במחלוקת בין קולוניסטים בריטים וצרפתים, והשתרע לאורך הגבול המערבי של אקדיה, בגדה המערבית של נהר קנבק.
עדויות ארכאולוגיות זיהו כמה אתרים שונים הקשורים ליישוב המכונה נורידג'ווק. האחרון, בו היה המסיון של הכומר הישועי הצרפתי סבסטיאן רייל, נקרא כעת ״האזור העתיק״, ונמצא במדיסון. אתרים אחרים ממוקמים בסמוך בסטארקס ובעיירה של ימינו נורידג'ווק. שלושה מאותם אזורים משמעותיים מבחינה היסטורית וארכאולוגית הוגדרו באופן קולקטיבי כמחוז הארכאולוגי נורידג'ווק, ציון דרך היסטורי לאומי.
כפר נורידג'ווק

נורידג'ווק הוא שיבוש של המילה נאנראנטסוק, שמשמעותה "אנשי המים הדוממים בין המפלים". הכפר הראשי שלהם, שנקרא גם נורידג'ווק, היה ממוקם בסמוך ל-44.767 מערב° וצפון 69.8833 מעלות.
"על מישור שנמצא בעיקול רחב של נהר קנבק, מול מפגשו עם נהר סנדי", תיאר החייל והמודד ג'וזף הית' בשנת 1716 את המקום, כמצודה מרובעת המוקפת בגדר כניסה בגובה של כ-2.7 מ', כשכל צד אורכו 49 מטר עם שער במרכזו. קירות המצודה פנו לכיוונים העיקריים של רוחות השמיים. שני רחובות קישרו בין השערים ויצרו כיכר פתוחה במרכז שסומן על ידי צלב גדול. החומה הקיפה 26 בקתות "שנבנו הרבה אחרי "האחוזה האנגלית" - ככל הנראה מעצים.
סירות קאנו עגנו לאורך הנהר. שדות נרחבים עובדו בקרבת מקום לגידול תירס, חיטה, שעועית, דלעת. פעמיים בשנה, בקיץ ובחורף, השבט בילה כמה חודשים על שפת הים בצייד ודייג דגים, כלבי ים, צדפות ועופות ים.
צרפת טענה לריבונות בנהר קנבק כיוון שהוא סיפקה נתיב פוטנציאלי לפלישה לקוויבק (כפי שהפגין זאת בנדיקט ארנולד בשנת 1775). האנגלים טענו לריבונות בנהר סנט ג'ורג' מכיוון שהם החזיקו בשטח, אף על פי שבהסכמים שהם היו חתומים עליהם, צוין לעיתים קרובות, שהם רק מעניקים את הזכות לשימוש בשטח לציד, לדייג או למעבר בטוח. הצרפתים התעקשו כי לא ניתנה סמכות למכירת אדמות, שכן שטח אבנאקי היה שייך לשבט כולו. צרפת ואנגליה היו במצב שלום, וצרפת החדשה לא יכלה לנקוט בפעולות גלויות נגד ההתנחלויות באזור המחלוקת. במקום זאת, הממשלה הצרפתית העסיקה בסתר את האינדיאנים, בהדרכת מיסיונרים ישועיים צרפתים, כדי למנוע את התרחבות הריבונות האנגלית. מיסיונרים בעלי נאמנות כפולה לכנסייה ולמלך הוטמעו בתוך שטחי האבנאקי על נהרות פנובסקוט, סנט קרוקס וסנט ג'ון. עם זאת, כפר נורידג'ווק נחשב לותיק ביותר השולט באזור קוויבק.
בשנת 1694 הגיע האב סבסטיאן רייל (או ראסלה) לנורידג'ווק כדי להקים מיסיון ישועי, בית הספר הראשון במיין. הוא בנה קפלה בשנת 1698, ולמרות התנגדויות רייל המיר את מרבית התושבים לקתוליות הרומית. הקפלה נשרפה בשנת 1705, אך היא הוחלפה בכנסייה בשנת 1720. היא עמדה עשרים צעדים מחוץ לשער המזרחי, ומידותיה היו אורך 18 מ', רוחב 7.6 מ', עם 18 מ'ותקרה גבוהה. במכתב משנת 1722 שנכתב לג'ון גוטה, הכנסייה תוארה על ידי ג'ונסון הרמון וג'וזף הית' כבניין גדול ונאה מבולי עץ מעוטר בתמונות וקישוטים רבים כדי לרצות את האינדיאנים.
האב רייל, שדיבר בשפת אבנאקי בשטף, שקד בענייני האזור. "השפעתו המדהימה על דעתם" עוררה חשד שהוא מסית לעוינות כלפי הבריטים הפרוטסטנטיים, בהם הוא ראה כופרים.
כפר נורידג'ווק > מלחמת המלך ויליאם

במהלך מלחמת המלך ויליאם, ב־18 ביולי 1694, פשטו החייל הצרפתי קלוד-סבסטיאן דה וילייה עם כ-250 אנשי האבנאקי מנורידג'ווק בפיקוד "סאגמור", שלהם בשם בומזין (או בומוזין) על היישוב האנגלי דוראם, ניו המפשייר. הם ביצעו את "טבח נהר פרל". הצרפתים והאבנאקי הרגו 45 מתיישבים אנגלים ולקחו 49 שבויים נוספים, שרפו את מחצית הכפר. הם השמידו את היבולים והרגו את כל בעלי החיים וגרמו לרעב ויגון לניצולים.
כפר נורידג'ווק > מלחמת המלכה אן

כשפרצה מלחמת המלכה אן, "צרפת החדשה" וניו אינגלנד שוב נלחמו על הגבול בין ניו אינגלנד לאקדיה, מושל מסצ'וסטס ג'וזף דודלי קבע בשנת 1703 ועידה עם נציגי השבטים, כדי להציע להם להישאר נייטרליים. אבל התרחש ההפך - בחודש אוגוסט אנשי נורידג'ווק הצטרפו לכוח גדול יותר של צרפתים ואינדיאנים, בפיקודו של אלכסנדר לנף דה ביובאסין, ותקף את וולס במערכה על החוף הצפוני-מזרחי. האב רייל נחשד בעיני רבים כמי שהסית את השבט נגד האנגלים מכיוון שהתנחלויותיהם ובתיהם התפשטו על אדמת אבנאקי, אך גם כי הם היו פרוטסטנטים ולכן נחשבו ככופרים. המושל דודלי קבע פרס על ראשו של רייל. בחורף 1705 נשלחו 275 חיילים בריטים בפיקודו של קולונל ווינתרופ הילטון כדי לתפוס את רייל ולהרוס את הכפר. רייל הוזהר בזמן, ונמלט ליער עם ניירותיו, אך המיליציה שרפה את הכפר ואת הכנסייה.
עם חתימת חוזה אוטרכט והסכם פורטסמות' (1713), הוחזר השלום בין צרפת לאנגליה. תנאי האמנה דרשו מהצרפתים להעביר את אקדיה לאנגלים. גבול אקדיה נותר במחלוקת. שתי המדינות לא הסכימו, וכתוצאה מכך גבולות אימפריאליים בין קוויבק למחוז מפרץ מסצ'וסטס נותרו לא ברורים ובמחלוקת עד להסכם פריז בשנת 1763.
בשנת 1713 ביקשו תושבי נורידג'ווק להגיע למצב שלום עם האנגלים בהסכם פורטסמות', והוקמו תחנות סחר אנגליות באדמותיהם. אחרי הכל, ניתן היה להחליף עורות ביבר ועורות אחרים בסחורות זולות לאחר מסע של יום או יומיים. בהשוואה לזמן שנדרש לנסוע לקוויבק במעלה נהר הקנבק, עם המפלים והמיסים שלה, במשך 15 יום.
כפר נורידג'ווק > מלחמתו של האב רייל

אולם קבלתם את האנגלים דעכה כשהאב רייל עורר והתסיס את השבט כנגד התנחלויות של האנגלים שבאו בעקבות תחנות הסחר. הוא שכנע את אנשי האבנאקי שהם צריך להחזיק בשטחם עבור ילדיהם. ב־28 ביולי 1721 מסרו 250 אנשי האבנאקי מכתב בג'ורג'טאון המופנה למושל סמואל שוטה, בדרישה שהמתנחלים האנגלים יעזבו את אדמות אבנאקי. אחרת הם ייהרגו והיישובים שלהם נהרסו.
כפר נורידג'ווק > פשיטה על נוררידג'וק (1722)

בתגובה, פשטו על האינדיאנים מנורדג'ווק בינואר 1722 300 חיילים אנגלים בפיקודו של הקולונל תומאס וסטברוק. הם גילו את הכפר כמעט שומם, כששעריו פתוחים לרווחה. השבט נעלם לצייד. החיילים חיפשו אחר רייל אך מצאו רק את מסמכיו, כולל מכתבים של מושל צרפת החדש, וודרוי. במסמכים הובטחה לאינדיאנים תחמושת בגין פלישותיהם והתקפותיהם על הבריטים.
השבט נקם בגין הפלישה לכפר, על ידי תקיפת התנחלויות בקנבק, הם שרפו את היישוב ברונזוויק ב־13 ביוני 1722. בחלק מהפשיטות ליווה האב רייל, כשמדי פעם הרשה לעצמו להיראות בין התוקפים. ב־25 ביולי 1722 הכריז מושל מסצ'וסטס סמואל שוטה מלחמה על האינדיאנים המזרחיים.
הקרב על נורידג'ווק (1724)

סמוך לשעה 15:00 בערב ב־23 באוגוסט 1724, תקפו כוחות אנגלים בפעם האחרונה את נוררידג'ווק. כוח של 208 חיילים עזב את פורט ריצ'מונד והתפלג, והשאיר כ-80 חיילים בפיקודו של סרן ג'רמיה מולטון. המיליציה התקרבה בשקט לכפר. אינדיאני שזיהה אותם נבהל שהגיח מתוך אוהלו השמיע קולות מלחמה והסתובב כדי לקחת את רובה המוסקט שלו. הנשים והילדים החלו צורחים ורצו מהבתים לשחות מעבר לנהר ולברוח ליער.
לאותה נקודה כיוון הגדוד אש קטלנית. החיילים ירו שוב ושוב, ואז נסוגו מעבר לנהר והותירו 26 הרוגים ו-14 פצועים בקרב האינדיאנים. בומזין (או בומזין), שתקף עם סבסטיאן דה וילייה את ניו המפשייר ב־18 ביולי 1694, וטבח בנהר האויסטר - נורה ונהרג. בינתיים, מבקתה אחרת ירה האב רייל על החיילים. הוא סירב להיכנע, נורה בראשו תוך שהוא טוען מחדש את אקדחו.
קרקפותיהם של המתים נאספו עבור המפקדה בבוסטון. החיילים שדדו 3 חביות אבק שרפה, יחד עם כמה אקדחים, שמיכות וקומקומים, לפני שהם חזרו לסירות שלהם לחצות את מפלי טקוניק. אחד המוהוקים שהיו מצורפים לכוח, איש אמיץ בשם כריסטיאן, נותר מאחור כדי להצית את הכפר והכנסייה ואז הצטרף למיליציה. 150 הניצולים מנורידג׳ווק חזרו למחרת לקבור את ההרוגים. בהמשך, נטשו מרביתם של האזור ועברו להתגורר בסן-פרנסואה ובבקנקור בקוויבק. אולם כעבור מספר שנים, ניצולים רבים חזרו לקנבק העליון מקוויבק, ומיסיונר ישועי, בשם ז'אק דה סירן, הוטל טיפולם הרוחני.
מורשת

בחקירה ארכאולוגית של האזור העתיק בכפר, זוהו שלושה אזורים נפרדים הקשורים מבחינה היסטורית לשם "נורידג׳ווק". האתר הראשי באולד פוינט תועד זה מכבר, והוא נרשם בפנקס הלאומי של מקומות היסטוריים בשנת 1973 כ"אנדרטת פוינט העתיקה וסבסטיאן רייל ". שם התקיים טקס זיכרון בשנת 1833.
אתר שני בשם ״חוות טרייסי״ ממוקם כ -500 מטר צפונה למפגש הנהרות סנדי וקנבק בסטארקס, בצד המערבי של קנבק. אתר זה נחפר לראשונה באופן מקצועי בשנת 1983, עם ממצאים תואמים תיאורים היסטוריים באזכורים מוקדמים מאוד לנורידג׳ווק. בחפירה נרחבת בשנת 1990 נאספו 15,000 חפצים, וזיהו אתר של בית ארוך אחד. אתר אחר, שנמצא קרוב יותר למפגש בין שני הנהרות, הניב גם עדויות למגורים בתקופה המאוחרת. באתר זה נמצאו עדויות לשיטפונות חוזרים ונשנים, מה שמצביע על כך ששטחי היישוב הועברו מאוחר יותר לאדמות גבוהות יותר.
שלושת האתרים הללו הוגדרו יחד כ״ציון דרך היסטורי לאומי״ ונוספו לרישום הלאומי של מקומות היסטוריים בשנת 1993.
הערות שוליים

↑  "National Register Information System". National Register of Historic Places. National Park Service. April 15, 2008.
↑  "Norridgewock Archeological District". National Historic Landmark summary listing. National Park Service. Archived from the original on 2010-09-23. Retrieved 2008-06-25.
↑  Comeau, J.-Roger (1979) [1969]. "Leneuf de La Vallière de Beaubassin, Alexandre". In Hayne, David (ed.). Dictionary of Canadian Biography. II (1701–1740) (online ed.). University of Toronto Press.
↑  Charland, Thomas (1979) [1969]. "Rale, Sébastien". In Hayne, David (ed.). Dictionary of Canadian Biography. II (1701–1740) (online ed.). University of Toronto Press.
↑  "NRHP nomination for Old Point and Sebastian Rale Monument". National Park Service. Retrieved 2015-05-05
↑  Research and Preservation and Norridgewock NHL" (PDF). National Park Service. Retrieved 2015-04-27.
אזור הכפר נורידג'ווק, ציור משנת 1849. מצד ימין נראה האובליסק על קבר האב רייל
זוג משבט האבנקי, ציור מים מהמאה ה-18
לוחם אינדיאני עם גולגולת
מיקום הכפר נורידג׳ווק כיום, במדיסון, מדינת מיין. הסלע בצד הדרך נושא שלט שמתאר את ההיסטוריה של המקום
סילבר סיטי (ניו מקסיקו)

| --- | --- |
בית העירייה בסילבר סיטי
בית העירייה בסילבר סיטי
 מדינה:  ארצות הברית ארצות הברית
 מדינה:  ניו מקסיקו ניו מקסיקו
 מחוז:  גראנט
 תאריך ייסוד:  1878
 שטח:  26.30 קמ"ר
 גובה:  1,797 מטרים
 אוכלוסייה:  ‏
  ‑ בעיירה:  9,704 (1 באפריל 2020)
  ‑ צפיפות:  401.50 נפש לקמ"ר (2000)
 קואורדינטות:  32°46′41″N 108°16′27″W﻿ / ﻿32.7780555555556°N 108.274166666667°W﻿ / 32.7780555555556; -108.274166666667
 אזור זמן:  UTC -7
 http://www.townofsilvercity.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סילבר סיטי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סילבר סיטי(למפת ניו מקסיקו רגילה) סנטה פה אלבקרקי לאס קרוסס ריו ראנצ'ו רוזוול פרמינגטון כלוביס אלמוגורדו מערות קרלסבד תרבות צ'אקו א ר י ז ו נ ה  יו. קולורדו א. טקסס מקסיקוסילבר סיטי(למפת ניו מקסיקו מוגדלת) סנטה פה אלבקרקי לאס קרוסס ריו ראנצ'ו רוזוול פרמינגטון כלוביס אלמוגורדו מערות קרלסבד תרבות צ'אקו א ר י ז ו נ ה  יו. קולורדו א. טקסס מקסיקוסילבר סיטי  he tabBackground:;tabBorder:#aaa;defaultTab:0;
סילבר סיטי (באנגלית: Silver City) היא עיירה במחוז גראנט, ניו מקסיקו, שבארצות הברית. אוכלוסיית העיירה עומדת על 10,273 תושבים, נכון ל-2012. העיירה היא ביתה של אוניברסיטת ניו מקסיקו.
היסטוריה

האתר של סילבר סיטי נודע במקור כ"לה סיינגה דה סן ויסנטה" (מספרדית: הביצה של ויסנטה הקדוש), ולפני ההתיישבות האנגלית העמק שימש כאתר התיישבות של שבטי האפאצ'ים. אולם עם בואו של גל של מחפשי זהב בשנות השישים של המאה ה-19, צורת העמק השתנתה במהרה.
סילבר סיטי נוסדה בקיץ 1870, זמן קצר לאחר גילוי מצבורי כסף בידי קפטן ג'ון מ. בולארד במישור כלוריד, הנמצא על גבעה מערבית לחוותו של קפטן בולארד ואחיו ג'יימס. בעקבות גילוי מצבורי הכסף, ייסד קפטן בולארד את הרחובות של עיר הכסף החדשה (סילבר סיטי) בשטחי חוותו, ועיר אוהלים התעוררה במהירות לחיים. למרות קצב ההתפתחות המהיר של סילבר סיטי, לעומת ערים אחרות, קפטן בולארד עצמו לא זכה אפילו לראות את תחילתו של יישוב הקבע, מפני שהוא נהרג בעימות עם פושטים משבטי האפאצ'י פחות משנה לאחר מכן, ב-23 בפברואר 1871.
העיירה נודעה כנקודת התחלה למסעות של ציידי אוצרות רבים.
מאמן החודש בפרמייר ליג

מאמן החודש בפרמייר ליג (באנגלית: Premier League Manager of the Month) הוא פרס המוענק מדי חודש למאמן שנבחר למצטיין החודש בליגה האנגלית, הפרמייר ליג. הזוכה נבחר על ידי שקלול של הצבעה פומבית מקוונת, אשר מהווה 10% מהתוצאות הסופיות ומפאנל מומחים. בעבר נקרא "פרס מאמן החודש של קרלינג" (בשנים-1993–2001) ו"מאמן החודש של ברקליארד" (בשנים-2001–2004) כיום הוא ידוע כ"מאמן החודש של ברקליס".
המאמן הראשון שזכה בפרס היה מאמנה של מנצ'סטר יונייטד אלכס פרגוסון עקב הצלחתו בחודש אוגוסט 1993. פרגוסון הוא גם המאמן שזכה הכי הרבה פעמים בפרס, עם שיא של עשרים ושבע זכיות. להארי רדנאפ ישנם שמונה פרסים, בהם זכה בשישה מועדונים שונים. ישנם 15 מאמנים אשר זכו בפרס יותר מחודש אחד ברציפות. ז'וזפ גואורדיולה הוא היחיד שזכה בפרס ארבעה חודשים ברציפות. יורגן קלופ, הוא המאמן הראשון שזכה בפרס חמש פעמים בעונה אחת.
אנג'ה פוסטקוגלו, מאמנה של טוטנהאם הוטספר, הוא מחזיק הפרס הנוכחי, שזכה בו בחודש אוקטובר 2023.
רשימת הזוכים > עונת 1993/1994

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 1993 | אלכס פרגוסון | סקוטלנד סקוטלנד | מנצ'סטר יונייטד |
| ספטמבר | 1993 | ג'ו קינאר | אירלנד אירלנד | וימבלדון |
| אוקטובר | 1993 | מייק ווקר | ויילס ויילס | נוריץ' סיטי |
| נובמבר | 1993 | קווין קיגן | אנגליה אנגליה | ניוקאסל יונייטד |
| דצמבר | 1993 | טרבור פרנסיס | אנגליה אנגליה | שפילד ונסדיי |
| ינואר | 1994 | קני דלגליש | סקוטלנד סקוטלנד | בלקברון רוברס |
| פברואר | 1994 | ג'ו רויל | אנגליה אנגליה | אולדהאם אתלטיק |
| מרץ | 1994 | ג'ו קינאר | אירלנד אירלנד | וימבלדון |
| אפריל | 1994 | ג'ו קינאר | אירלנד אירלנד | וימבלדון |
רשימת הזוכים > עונת 1994/1995

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 1994 | קווין קיגן | אנגליה אנגליה | ניוקאסל יונייטד |
| ספטמבר | 1994 | פרנק קלארק | אנגליה אנגליה | נוטינגהאם פורסט |
| אוקטובר | 1994 | אלכס פרגוסון | סקוטלנד סקוטלנד | מנצ'סטר יונייטד |
| נובמבר | 1994 | קני דלגליש | סקוטלנד סקוטלנד | בלקברן רוברס |
| דצמבר | 1994 | ג'רי פרנסיס | אנגליה אנגליה | קווינס פארק ריינג'רס |
| ינואר | 1995 | בריאן ליטל | אנגליה אנגליה | אסטון וילה |
| פברואר | 1995 | קווין קיגן | אנגליה אנגליה | ניוקאסל יונייטד |
| מרץ | 1995 | רון אטקינסון | אנגליה אנגליה | קובנטרי סיטי |
| אפריל | 1995 | האוורד וילקינסון | אנגליה אנגליה | לידס יונייטד |
רשימת הזוכים > עונת 1995/1996

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 1995 | קווין קיגן | אנגליה אנגליה | ניוקאסל יונייטד |
| ספטמבר | 1995 | קווין קיגן | אנגליה אנגליה | ניוקאסל יונייטד |
| אוקטובר | 1995 | פרנק קלארק | אנגליה אנגליה | נוטינגהאם פורסט |
| נובמבר | 1995 | אלן בול | אנגליה אנגליה | מנצ'סטר סיטי |
| דצמבר | 1995 | רוי אוונס | אנגליה אנגליה | ליברפול |
| ינואר | 1996 | רוי אוונס | אנגליה אנגליה | ליברפול |
| פברואר | 1996 | אלכס פרגוסון | סקוטלנד סקוטלנד | מנצ'סטר יונייטד |
| מרץ | 1996 | אלכס פרגוסון | סקוטלנד סקוטלנד | מנצ'סטר יונייטד |
| אפריל | 1996 | דייב מרינגטון | אנגליה אנגליה | סאות'המפטון |
רשימת הזוכים > עונת 1996/1997

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 1996 | דייוויד קפל | אנגליה אנגליה | שפילד ונסדיי |
| ספטמבר | 1996 | ג'ו קינאר | אירלנד אירלנד | וימבלדון |
| אוקטובר | 1996 | גריים סונס | סקוטלנד סקוטלנד | סאות'המפטון |
| נובמבר | 1996 | ג'ים סמית' | אנגליה אנגליה | דרבי קאונטי |
| דצמבר | 1996 | גורדון סטראכן | סקוטלנד סקוטלנד | קובנטרי סיטי |
| ינואר | 1997 | סטיוארט פירס | אנגליה אנגליה | נוטינגהאם פורסט |
| פברואר | 1997 | אלכס פרגוסון | סקוטלנד סקוטלנד | מנצ'סטר יונייטד |
| מרץ | 1997 | בריאן רובסון | אנגליה אנגליה | מידלסברו |
| אפריל | 1997 | גריים סונס | סקוטלנד סקוטלנד | סאות'המפטון |
רשימת הזוכים > עונת 1997/1998

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 1997 | רוי הודג'סון | אנגליה אנגליה | בלקברן רוברס |
| ספטמבר | 1997 | מרטין אוניל | צפון אירלנד צפון אירלנד | לסטר סיטי |
| אוקטובר | 1997 | אלכס פרגוסון | סקוטלנד סקוטלנד | מנצ'סטר יונייטד |
| נובמבר | 1997 | ג'ורג' גרהאם | סקוטלנד סקוטלנד | לידס יונייטד |
| דצמבר | 1997 | רוי הודג'סון | סקוטלנד סקוטלנד | בלקברן רוברס |
| ינואר | 1998 | האוורד קנדל | אנגליה אנגליה | אברטון |
| פברואר | 1998 | גורדון סטראכן | סקוטלנד סקוטלנד | קובנטרי סיטי |
| מרץ | 1998 | ארסן ונגר | צרפת צרפת | ארסנל |
| אפריל | 1998 | ארסן ונגר | צרפת צרפת | ארסנל |
רשימת הזוכים > עונת 1998/1999

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 1998 | אלן קורביצ'ילי | אנגליה אנגליה | צ'רלטון אתלטיק |
| ספטמבר | 1998 | ג'ון גרגורי | אנגליה אנגליה | אסטון וילה |
| אוקטובר | 1998 | מרטין אוניל | צפון אירלנד צפון אירלנד | לסטר סיטי |
| נובמבר | 1998 | הארי רדנאפ | אנגליה אנגליה | וסטהאם יונייטד |
| דצמבר | 1998 | בריאן קיד | אנגליה אנגליה | בלקברן רוברס |
| ינואר | 1999 | אלכס פרגוסון | סקוטלנד סקוטלנד | מנצ'סטר יונייטד |
| פברואר | 1999 | אלן קורביצ'ילי | אנגליה אנגליה | צ'רלטון אתלטיק |
| מרץ | 1999 | דייוויד אולירי | אירלנד אירלנד | לידס יונייטד |
| אפריל | 1999 | אלכס פרגוסון | סקוטלנד סקוטלנד | מנצ'סטר יונייטד |
רשימת הזוכים > עונת 1999/2000

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 1999 | אלכס פרגוסון | סקוטלנד סקוטלנד | מנצ'סטר יונייטד |
| ספטמבר | 1999 | וולטר סמית | סקוטלנד סקוטלנד | אברטון |
| אוקטובר | 1999 | פיטר ריד | אנגליה אנגליה | סנדרלנד |
| נובמבר | 1999 | מרטין אוניל | צפון אירלנד צפון אירלנד | לסטר סיטי |
| דצמבר | 1999 | ז'ראר הוייה | צרפת צרפת | ליברפול |
| ינואר | 2000 | דני וילסון | צפון אירלנד צפון אירלנד | שפילד ונסדיי |
| פברואר | 2000 | בובי רובסון | אנגליה אנגליה | ניוקאסל יונייטד |
| מרץ | 2000 | אלכס פרגוסון | סקוטלנד סקוטלנד | מנצ'סטר יונייטד |
| אפריל | 2000 | אלכס פרגוסון | סקוטלנד סקוטלנד | מנצ'סטר יונייטד |
רשימת הזוכים > עונת 2000/2001

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 2000 | בובי רובסון | אנגליה אנגליה | ניוקאסל יונייטד |
| ספטמבר | 2000 | פיטר טיילור | אנגליה אנגליה | לסטר סיטי |
| אוקטובר | 2000 | ארסן ונגר | צרפת צרפת | ארסנל |
| נובמבר | 2000 | ג'ורג' בורלי | סקוטלנד סקוטלנד | איפסוויץ' טאון |
| דצמבר | 2000 | פיטר ריד | אנגליה אנגליה | סנדרלנד |
| ינואר | 2001 | טרי ונבלס | אנגליה אנגליה | מידלסברו |
| פברואר | 2001 | אלכס פרגוסון | סקוטלנד סקוטלנד | מנצ'סטר יונייטד |
| מרץ | 2001 | דייוויד אולירי | אירלנד אירלנד | לידס יונייטד |
| אפריל | 2001 | דייוויד אולירי | אירלנד אירלנד | לידס יונייטד |
רשימת הזוכים > עונת 2001/2002

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 2001 | סם אלרדייס | אנגליה אנגליה | בולטון וונדררס |
| ספטמבר | 2001 | ג'ון גרגורי | אנגליה אנגליה | אסטון וילה |
| אוקטובר | 2001 | גלן הודל | אנגליה אנגליה | טוטנהאם הוטספר |
| נובמבר | 2001 | פיל תומפסון | אנגליה אנגליה | ליברפול |
| דצמבר | 2001 | בובי רובסון | אנגליה אנגליה | ניוקאסל יונייטד |
| ינואר | 2002 | גורדון סטראכן | סקוטלנד סקוטלנד | סאות'המפטון |
| פברואר | 2002 | בובי רובסון | אנגליה אנגליה | ניוקאסל יונייטד |
| מרץ | 2002 | ז'ראר הוייה פיל תומפסון | צרפת צרפת אנגליה אנגליה | ליברפול |
| אפריל | 2002 | ארסן ונגר | צרפת צרפת | ארסנל |
רשימת הזוכים > עונת 2002/2003

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 2002 | גלן הודל | אנגליה אנגליה | טוטנהאם הוטספר |
| ספטמבר | 2002 | ארסן ונגר | צרפת צרפת | ארסנל |
| אוקטובר | 2002 | ז'ראר הוייה | צרפת צרפת | ליברפול |
| נובמבר | 2002 | דייוויד מויס | סקוטלנד סקוטלנד | אברטון |
| דצמבר | 2002 | גורדון סטראכן | סקוטלנד סקוטלנד | סאות'המפטון |
| ינואר | 2003 | בובי רובסון | אנגליה אנגליה | ניוקאסל יונייטד |
| פברואר | 2003 | אלן קורביצ'ילי | אנגליה אנגליה | צ'רלטון אתלטיק |
| מרץ | 2003 | גלן רודר | אנגליה אנגליה | וסטהאם יונייטד |
| אפריל | 2003 | אלכס פרגוסון | סקוטלנד סקוטלנד | מנצ'סטר יונייטד |
רשימת הזוכים > עונת 2003/2004

| חודש | שנה | מאמן | מדינה | מועדון |
| --- | --- | --- | --- | --- |
| אוגוסט | 2003 | ארסן ונגר | צרפת צרפת | ארסנל |
| ספטמבר | 2003 | קלאודיו ראניירי | איטליה איטליה | צ'לסי |
| אוקטובר | 2003 | בובי רובסון | אנגליה אנגליה | ניוקאסל יונייטד |
| נובמבר | 2003 | סם אלרדייס | אנגליה אנגליה | בולטון וונדררס |
| דצמבר | 2003 | אלכס פרגוסון | סקוטלנד סקוטלנד | מנצ'סטר יונייטד |
| ינואר | 2004 | סם אלרדייס | אנגליה אנגליה | בולטון וונדררס |
| פברואר | 2004 | ארסן ונגר | צרפת צרפת | ארסנל |
| מרץ | 2004 | קלאודיו ראניירי | איטליה איטליה | צ'לסי |
| אפריל | 2004 | הארי רדנאפ | אנגליה אנגליה | פורטסמות' |